Den Vest-Sjællandske Avis, 1832-05-26
Stemningen i England er i dette Øieblik frygtelig, saaledes stimlede en stor Folkemasse sammen foran Underhuset den 10de, og forfulgte Lorg Rosslyn og Marqvien af Londonderry, ja selv den Kongelige Prins Hertugen af Cumberland, med Piben. Saaledes læses paa mange Vinduer, i London følgende Plakat: Jeg N. N., Huus eier i London, erklærer høitideligt ikke at ville betale nogen Skat eller Paalæg af Regieringen indtil Reformbillen med en Qvalification af 10 Pd. Sterling, eller endnu mindre, og med Tilstaaelse af Valgretten til Hovedstadens Municipaldistrikter, er bleven sikkret uden al Forandring. deri. Nationalforeningen for Reformsagen har erholdet mange nye Medlemmer; den, og Vælgerne i Vestminster, have indgivet kraftfulde Addresser til Underhuset. J Manchester og Liverpool har næsten hele Folkemassen fattet den Beslutning, ikke at ville betale Skat førend Reformbillen er passeret. Da Birmingham ligger som midt i England, saa betragtes denne store Stad som et Centrum for Reformsagen; Mennesker strømme dertil i tusindeviis fra alle Englands Egne, eller sende Deputationer dertil, som lade Unionsslaget bære foran sig. Folkeforsamlingen steeg tilsidst til 150,000 Mennesker; Tagene vare fulde af Mennesker, som betragtede dette store Skuespil. Kl. 12 begav Processionen sig til Høiden af New=Hall, den var omtrent 4 Engelske Mile lang, og bestod af 4 Afdelinger, som bare 262 Paniere. Regner man dertil den Folkemængde, som fra Birningham selv forenede sig med denne Folkemasse, saa kan den godt anslaaes til 200,000 Mennesker, hvilke istemmede en Fricheds Sang. Hr. Atwood holdt en Tale, og opfordrede Folket til ikke at giøre noget Skridt tilbage; men at holde fast ved det, som det engang har erklæret for at være sin Villie. Et Bønskrift for at bevidne den uforandrede National-Enthusiasme for Reformsagen blev besluttet, og at det skulde overdrages Lordcantsleren Brougham at overlevere den, hvilket er skeet. Enkelte Medlemmer af Unionen holdt overmaade heftige Taler, især Hr. Parkes: Han yttrede den Overbeviisning, at Kongen ikke vilde forlade den Fane, han selv har plantet, og erindrede Peererne om at 3/4 af Englands Jndvaanere besidde Hamp dens Aand. Forsamlingen skiltes først ad Kl. 6 Da derpaa Efterretningen om Ministeriets Fald ankom til Birmingham blev Giæringen endnu større. Personer af alle Classer, katholske Geistlige, Qvækere o. s. v. lade sig indskrive i den politiske Union. Regimentet de Skottiske Greys fik i dets Caserne Ordre til at gribe til Vaaben. Unionens Sekretair opfordrede Folket til den næste Dag at begive sig til New-Hall decorerede med blaae Baand; atter indfandt sig over 100,000 Mennesker; der blev voteret et Bønskrift til Underhuset, hvori det hedder blandt andet: at man kan forvente at hele England bevæbner sig, for at være beredt paa alle Tilfælde, og at Huset ombedes at opfordre i en Addresse Kongen til at creere nye Peers, og tillige til strax at holde tilbage med alle Skattebevilgninger. – Conseilets Møde erklærede sig for permanent; samme Nat bleve Expresser afsendte til hele Omegnen, for at opfordre Folket til øieblikkeligen og paa en afgiørende Maade at træde sammen for at indsætte Ministerne paa nye, og drive Reformbillen med Magt igiennem.